Period: Ur III
Genre: Legal
Transliteration:
<SURFACE>
1(eše₃) 3(iku) <unk>
šuku lugal-inim-gi-na-ka
geme₂{d}suen dam-ni
u₃ peš₂-tur-tur dumu-munus-ni
lugal-he₂-gal₂-ra
igi-ne-ne in-ši-gar-ru-eš₂
šuku-ga₂ dusu-bi <unk> ba-ab
in-na-an-du₁₁
lugal-he₂-gal₂-e
mu šuku-ra-še₃ 5(diš) gin₂ ku₃-babbar
geme₂{d}suen dam lugal-inim-gi-na-ra
u₃ peš₂-tur-tur dumu-munus-a-ni-ir
<SURFACE>
in-na-an-šum₂
lu₂ lu₂ la-ba-an-gi₄-gi₄-da
mu lugal-bi in-pa₃-de₃-eš₂
1(diš) dingir-sa₆-ga nu-banda₃
1(diš) lu₂-kal-la nu-banda₃
1(diš) ur-mes ugula
1(diš) ur{d}nin-urta ugula
1(diš) gu-du-du
1(diš) ka₅-a-mu
1(diš) ur{d}šu-mah
1(diš) lugal-ezem
1(diš) un-sa₆-ga
lu₂-inim-ma-bi-me
iti šu-numun-a u₄ 1(u) 8(diš) ba-zal
mu {d}šu{d}suen lugal-am₃
<SURFACE>
geme₂{d}suen
dumu lugal <unk>

Cuneiform:
<SURFACE>
𒑘𒐁<unk>
𒉻𒈗𒅗𒄀𒈾𒅗
𒊩𒆳𒀭𒂗𒍪𒁮𒉌
𒅇𒉾𒌉𒌉𒌉𒊩𒉌
𒈗𒃶𒅅𒊏
𒅆𒉈𒉈𒅔𒅆𒃻𒊒𒂠
𒉻𒂷𒅍𒁉<unk>𒁀𒀊
𒅔𒈾𒀭𒅗
𒈗𒃶𒅅𒂊
𒈬𒉻𒊏𒂠𒐊𒂆𒆬𒌓
𒊩𒆳𒀭𒂗𒍪𒁮𒈗𒅗𒄀𒈾𒊏
𒅇𒉾𒌉𒌉𒌉𒊩𒀀𒉌𒅕
<SURFACE>
𒅔𒈾𒀭𒋧
𒇽𒇽𒆷𒁀𒀭𒄄𒄄𒁕
𒈬𒈗𒁉𒅔𒅆𒊒𒉈𒂠
𒁹𒀭𒊷𒂵𒉡𒌉
𒁹𒇽𒆗𒆷𒉡𒌉
𒁹𒌨𒈩𒉺
𒁹𒌨𒀭𒎏𒅁𒉺
𒁹𒄖𒁺𒁺
𒁹𒈜𒀀𒈬
𒁹𒌨𒀭𒋗𒈤
𒁹𒈗𒂡
𒁹𒌧𒊷𒂵
𒇽𒅗𒈠𒁉𒈨
𒌗𒋗𒆰𒀀𒌓𒌋𒐍𒁀𒉌
𒈬𒀭𒋗𒀭𒂗𒍪𒈗𒀀𒀭
<SURFACE>
𒊩𒆳𒀭𒂗𒍪
𒌉𒈗<unk>